கேள்வி: நல்லூர் (திருநெல்வேலி) பற்றி தகவல் சொல்.
பதில்: நல்லூர் (''Nallur'') என்பது இந்தியாவின் தமிழ்நாடு மாநிலம் திருநெல்வேலி மாவட்டம் ஆலங்குளம் ஊராட்சி ஒன்றியம் கீழ் அமைந்துள்ள ஒரு கிராமம் ஆகும். இது காசியாபுரம், ஆலடிப்பட்டி, வைத்திலிங்கபுரம், சிவகாமிபுரம், அரவன்குடியிருப்பு, காமராஜ்நகர், பெரியார்நகர், ராஜீவ்காந்திநகர் ஆகிய பகுதிகளை உள்ளடக்கியது. இவர்களின் முதன்மையான தொழில் விவசாயம், பலசரக்கு மளிகை வியாபாரம். மேலும் அரிசி உற்பத்தி ஆலை, எண்ணெய் உற்பத்தி ஆலை, ஆடை உற்பத்தி செய்தல், திருநீர் உற்பத்தி செய்தல், தேங்காய் கொப்பறை காயவைத்தல், செங்கல் சூளை, மரவேலை என பலதரப்பட்ட தொழில்களில் ஈடுபடுகின்றனர். மேலும் இங்கு உள்ள பெண்கள் பீடி சுற்றும் கைத்தொழிலை முதன்மை தொழிலாக செய்கின்றனர். காசியாபுரம் முத்தாரம்மன் கோவில் அருகே அரசு பொது அறிவு நூலகம் ஒன்று அமைந்துள்ளது.